Ευρωομάδα

Η **Ευρωομάδα** (ευρύτερα γνωστή ως **Eurogroup**) είναι η ανεπίσημη σύσκεψη των υπουργών Οικονομικών της Ευρωζώνης, δηλαδή των χωρών της Ευρωπαϊκής Ένωσης οι οποίες έχουν ως επίσημο νόμισμά τους το ευρώ. Συμμετέχει ακόμη ο αντιπρόεδρος της Ευρωπαϊκής Επιτροπής για τα Οικονομικά και το ευρώ, αλλά και ο πρόεδρος της Ευρωπαϊκής Κεντρικής Τράπεζας. 

Ο πρόεδρος της Ευρωομάδας την εκπροσωπεί σε άλλα εκτελεστικά όργανα και προς το κοινό. Η Ευρωομάδα συνεδριάζει άτυπα μια φορά το μήνα, πριν από την σύνοδο των υπουργών οικονομικών της Ευρωπαϊκής Ένωσης (το **ECOFIN**). Το Eurogroup αναγνωρίστηκε ως όργανο με την Συνθήκη της Λισσαβώνας το 2007.

## Σύνθεση

### Πρόεδρος
Πρόεδρος της Ευρωομάδας από τις 12 Δεκεμβρίου 2025 είναι ο Κυριάκος Πιερρακάκης.

Τον Σεπτέμβριο του 2004, η Ευρωομάδα αποφάσισε ότι θα έπρεπε να έχει έναν ημιμόνιμο πρόεδρο που θα διοριζόταν για θητεία δύο ετών. Ο υπουργός Οικονομικών και τότε πρωθυπουργός του Λουξεμβούργου, Ζαν-Κλοντ Γιούνκερ, ήταν ο πρώτος πρόεδρος της Ευρωομάδας, με θητεία από την 1η Ιανουαρίου 2005 έως τις 31 Δεκεμβρίου 2006 με δεύτερη θητεία από τον Σεπτέμβριο του 2006. Σύμφωνα με τη Συνθήκη της Λισαβόνας, ο Γιούνκερ επικυρώθηκε για άλλη μια θητεία. Η προεδρία συνέβαλε στην ενίσχυση της Ευρωομάδας, καθώς πριν από τον διορισμό του Γιούνκερ, η Ευρωομάδα ήταν παρούσα μόνο στις συνεδριάσεις του Ευρωπαϊκού Κοινοβουλίου. Από τη δημιουργία της θέσης του προέδρου της Ευρωομάδας, ο πρόεδρος παρευρίσκεται στην Επιτροπή Οικονομικών και Νομισματικών Υποθέσεων του Ευρωπαϊκού Κοινοβουλίου κάθε έξι μήνες.Μετά τον επαναδιορισμό του ως προέδρου της Ευρωομάδας τον Ιανουάριο του 2010, ο Γιούνκερ τόνισε την ανάγκη διεύρυνσης του πεδίου των δραστηριοτήτων της Ευρωομάδας. Ιδίως όσον αφορά τον συντονισμό των οικονομικών πολιτικών και την εκπροσώπηση. 

Τον Ιανουάριο του 2013, ο Γιούνκερ υπαινίχθηκε ότι ο πιθανός διάδοχός του θα ήταν ο Γερούν Ντάισελμπλουμ από την Ολλανδία, ο οποίος διορίστηκε δεύτερος πρόεδρος της Ευρωομάδας στις 21 Ιανουαρίου 2013. Στις 13 Ιουλίου 2015 ο Ντάισελμπλουμ επανεξελέγη. Από το 2018 ως το 2020 πρόεδρος της Ευρωομάδας ήταν ο Μάριο Σεντένο. 

Στις 9 Ιουλίου 2020, ο Πασκάλ Ντόναχιου από την Ιρλανδία εξελέγη τέταρτος πρόεδρος της Ευρωομάδας, αναλαμβάνοντας τα καθήκοντά του στις 13 Ιουλίου 2020. Στις 5 Δεκεμβρίου 2022, ο Ντόναχιου επανεξελέγη, με τη δεύτερη θητεία του να ξεκινά στις 13 Ιανουαρίου 2023. Στις 7 Ιουλίου 2025, ο Ντόναχιου εξελέγη για τρίτη θητεία, η οποία ξεκίνησε στις 13 Ιουλίου 2025.

Μετά την παραίτηση του Ντόναχιου για να αναλάβει τον ρόλο του διευθύνοντος συμβούλου της Παγκόσμιας Τράπεζας, ο Μάκης Κεραυνός ανέλαβε καθήκοντα Προέδρου μέχρι τις 11 Δεκεμβρίου 2025 οπότε και εκλέχθηκε ομόφωνα ο Κυριάκος Πιερρακάκης.
Αρχείο:Jean-Claude Juncker 2019.jpg|Ζαν-Κλοντ Γιούνκερ(2005-2013) 
Αρχείο:Jeroen Dijsselbloem 2015 (1).jpg|Γερούν Ντάισελμπλουμ (2013-2018) 
Αρχείο:2018 Finanzminister Löger bei Eurogruppe und ECOFIN (Mário Centeno) (cropped).jpg|Μάριο Σεντένο (2018-2020) 
Αρχείο:Paschal Donohoe (2024) (cropped).jpg|Πασκάλ Ντόναχιου (2020-2025) 
Αρχείο:PIERRAKAKIS ECOFIN Apr2025 (cropped).jpg|*[[Κυριάκος Πιερρακάκης]]**(2025-)*


## Τρέχουσα σύνθεση
Η τρέχουσα σύνθεση της Ευρωομάδας είναι η εξής:
 

; Παρατηρητές

* Πρόεδρος Ευρωπαϊκής Κεντρικής Τράπεζας: Κριστίν Λαγκάρντ (από 1 Νοεμβρίου 2019)
* Ευρωπαϊκή Επιτροπή: Βάλντις Ντομπρόβσκις (από 1 Δεκεμβρίου 2019)
* Διευθύνων Σύμβουλος του Ευρωπαϊκού Μηχανισμού Σταθερότητας: Πιερ Γκραμενιά (από 1 Δεκεμβρίου 2022)

## Παραπομπές


## Εξωτερικοί σύνδεσμοι
* 
* Επίσημος ιστότοπος της Ευρωομάδας

Κατηγορία:Όργανα της Ευρωπαϊκής Ένωσης
Κατηγορία:Ευρωζώνη